90 



első pillantást az angorai völgyre, hol meglehetősen hosszú időt 

 kellett töltenünk. A merre a szem ellát, mindenütt hó, mely nem egy 

 helyen méternyi magasságot is elér, kopasz fák ágait lebegteti a 

 metsző szél, az állat-életet egyedül a mi varjainkat helyettesítő szarkák 

 seregei képviselik. Tipikus téli kép, mely a téli sportok kedvelőjét 

 örömmel töltené el, de nem az entomológust, aki itt szép meleg na- 

 pokat várt, melyek a rovarok légióit keltik életre. A helybeli törö- 

 kök bizonysága szerint ilyen zord télre még legöregebbjeik sem 

 emlékeznek. 



Szerencsére a tél érkezésünk után nem sokáig tartott. A mint 

 a nap csak kissé előbukkant, intenzív melege szinte szemtnellátha- 

 tólag fogyasztotta a hó foltokat, a város melletti folyók messzire ki- 

 léptek ember által sohasem szabályozott medrükből, magasan el- 

 árasztva a réteket vízzel. Még ez az idő sem nagyon kedvezett a 

 gyűjtőnek, de legalább alaposan megtekinthettem a várost, mely pe- 

 dig az érdeklődést nagyon is megérdemli. 



Nagy múltú és nagy jövőjű hely ez. Mozgalmas története fo- 

 lyamán volt görög, perzsa, római város, míg most jellegzetes keleti 

 város, de amelyben az európai kultúra lépésről-lépésre halad előre. 



Fénykorát a római és a byzánczi időkben élte ; Augusztus csá- 

 szár pompás épületekkel díszítette, melyek talán daczoltak volna az 

 idővel, de a török barbarizmussal szemben nem birtak ellenállni. Ma 

 e szép idők emlékei mind romok, melyeknek díszesen faragott kö- 

 vet, oszlopait rongyos török viskók falaiban lehet viszontlátni. 



Különben most a város hihetetlenül girbe-görbe utcákból, egy- 

 mástetejére, össze-vissza épített házcsoportokból áll, melj^eken szé- 

 pen látható az obhgát keleti piszok és a közökben a koncon vere- 

 kedő kóbor kutyák seregei. 



Egy expedíciónak különben kitűnő kiindulási helyül kínálko- 

 zik. Lévén vasúti végállomás, minden európai tárgyat meglehet itt 

 kapni, „horribíle dictu" még drogéria is van, a melyben mindenféle 

 kozmetikai szereken kívül jó ostornyélen át még gombokat is lehet 

 kapni. 



A rossz napoknak még az előnye is meg volt, hogy tartamuk 

 alatt a lóvásárlást is nyélbe lehetett ütni. Nem kis fáradság, alku- 

 dozás után, mert hisz hat lovat és egy szekeret vásároltunk, sike- 

 rült elég jutányosán beszerezni őket. A mi igényeinknek megfelelő 

 lovak 140—160 korona között váltakozó árúak, nem valami „Buke- 

 falosok", de egész csínos, erős lovacskák, melyhez hasonlókat oda- 

 haza 300 korona körül szoktak eladni. 



Most már teljesen kitavaszodott, mindazonáltal a flóra és fauna 

 nem nagy változatosságot mutat. Például a lepkék közül ezidősze- 

 rint csak a Goniopteryx repül s egy Vanessa-í&it láttam. A többi 



